Kiválósági Díj 2020 pályázat
2020-11-27 00:00 - 2021-01-27 00:00 (Europe/Budapest) | Pályázati időszak
A Nature-días Nők a Tudományban Egyesület, a Magyar Tudományos Akadémia és az UNESCO Magyar Nemzeti Bizottsága védnökségével idén is meghirdeti
a Nők a tudományban Kiválósági díjat
élő természettudományok és műszaki tudományok tématerületen,
melyre fiatal kutatónők jelentkezését –
és a
Nők a Tudományban Kiválósági Díjat a kutatói tevékenység támogatásáért,
melyre női technikusok, laboránsok, asszisztensek és egyéb szakmai segítők jelölését várjuk

A Nők a Tudományban Kiválósági Díjra pályázhatnak olyan PhD fokozattal rendelkező magyar állampolgárságú vagy magyar nemzetiségű kutatónők, akik

kiemelkedő kutatási vagy technológiai tevékenységet folytatnak a fenti tématerületek valamelyikén,
aktív részesei a hazai kutatás-fejlesztésnek,
tevékenységük elsősorban Magyarországon működő kutatóintézetekhez, egyetemekhez, vállalatokhoz köthető,
a pályázat beadásakor még nem töltik be a 40. életévüket (a korhatár a szülési szabadságon illetve főállásban gyermekneveléssel töltött idő hosszával emelhető).

Jelentkezés:

PÁLYÁZOK

Nők a Tudományban Kiválósági Díj a kutatói tevékenység támogatásáért – A kiváló kutatónők szakmai sikereihez és életpályájához nagy mértékben járulnak hozzá az őket segítő és támogató női technikusok, laboránsok, asszisztensek és egyéb szakmai segítők.
Az idei évben a Te ajánlásoddal az ő munkájukat is díjazzuk. Jelölj és bátoríts másokat is, ünnepeld velünk a munkatársad!

Jelölés:

JELÖLÖK

A pályázat és a jelölés határideje: 2020. január 27. éjfél
További információk:
KIVÁLÓSÁGI DÍJ 2020 FELHÍVÁS

Kapcsolat
 hello@nokatud.hu
 +36 30 656 1489, +36 20 9361 365

A program az Emberi Erőforrások Minisztériuma megbízásából, a NTP-NEER-M-20-0001 számú „Komplex tehetséggondozó program lányoknak és a Nők a Tudományban Kiválósági Díj ” című pályázati program keretében valósult meg.
Pályázati összeg: 4 000 000 Ft
